OzLabs/hebrew-wiki-articles huggingface dataset:
שלדג קדוש

שלדג קדוש (שם מדעי: Todiramphus sanctus) הוא מין של שלדג מתת-משפחת שלדגי עצים המצוי באזורים טרופיים סביב החופים, היערות וביצות המנגרובים של דרום-מזרח אסיה, אינדונזיה, אוסטרליה, ניו זילנד ואיים נוספים באזור האינדו-פסיפי.

שלדג זה קיבל את שמו עקב מנהג הפולינזים שהוא קדוש וכן שהוא וכמה מיני שלדגים נוספים מסוגלים להעלות את גובה הגלים.

אורכו של השלדג 19-23 ס"מ והוא בעל נוצות כנפיים ועורף ירוקים, מקור עבה ושחור, פס שחור על הלחיים ובטן זהובה. הנקבות עמומות צבע יותר מהזכרים אך שני המינים דומים מאוד.

השלדג הוא טורף הניזון מחרקים, סרטנים, דגים, זוחלים קטנים ויונקים קטנים ואף מעופות אחרים כמו פרושיים קטנים. השלדג מחכה לטרפו על ענף, מחכה לרגע המתאים וצולל למטה במהירות ואז הורג את הטרף בחבטה מול הענף.

==קישורים חיצוניים==

== הערות שוליים ==

קטגוריה:בעלי חיים שתוארו ב-1827
קטגוריה:טקסונים שתוארו בידי ניקולס אילוורד ויגורס
קטגוריה:שלדגיים
קטגוריה:אינדונזיה: עופות
קטגוריה:אוסטרליה: עופות
קטגוריה:פפואה גינאה החדשה: עופות
קטגוריה:ניו זילנד: עופות
מריה ביאטריצ'ה, נסיכת סבויה

מריה ביאטריצ'ה, נסיכת סבויה (באיטלקית: Maria Beatrice di Savoia; 6 בדצמבר 1792 – 15 בספטמבר 1840), הייתה בתו של ויטוריו אמנואלה הראשון, מלך סרדיניה, ואשתו של פרנץ הרביעי, דוכס מודנה.

==ביוגרפיה==
מריה ביאטריצ'ה נולדה בטורינו ב-6 בדצמבר 1792, לויטוריו אמנואלה, דוכס אאוסטה, ולמריה תרזה מאוסטריה-אסטה, בתם של הארכידוכס פרדיננד, דוכס ברייזגאו ומריה ביאטריצ'ה ד'אסטה, דוכסית מאסה. בשנת 1798 ברחה משפחתה מטורינו מפני כוחותיו של נפוליאון, ולאחר שעברו בפארמה ופירנצה, התיישבה המשפחה לבסוף בסרדיניה, שם שהו עד לאחר מפלת נפוליאון בשנת 1814.

ב-20 ביוני 1812 התחתנה מריה ביאטריצ'ה עם דודה פרנץ, ארכידוכס אוסטריה-אסטה, באישור מיוחד של האפיפיור פיוס השביעי, ונולדו להם 4 ילדים.

בשנת 1814 הוכתר בעלה פרנץ כדוכס מודנה, אולם במהלך שלטון מאה הימים ברחו בני הזוג ממודנה מפני ז'ואקים מירא, וחזרו אליה רק לאחר הבסתו. בשנת 1831 פרץ מרד בדוכסות, ומריה ביאטריצ'ה ברחה עם משפחתה, אך חזרה לבסוף בסיוע צבאי אוסטרי. ב-15 בספטמבר 1840 מתה מריה ביאטריצ'ה בטירת קטאיו, כתוצאה ממחלת לב.

==משפחתה==
ב-20 ביוני 1812 התחתנה מריה ביאטריצ'ה עם פרנץ הרביעי, דוכס מודנה, ממנו נולדו לה 4 ילדים:
* מריה תרזה, ארכידוכסית אוסטריה-אסטה (1817–1886), התחתנה עם אנרי, רוזן שאמבור
* פרנץ החמישי, דוכס מודנה (1819–1875), התחתן עם אדלגונדה, נסיכת בוואריה
* פרדיננד קרל ויקטור, ארכידוכס אוסטריה-אסטה (1821–1849), התחתן עם אליזבת פרנציסקה, ארכידוכסית אוסטריה
* מריה ביאטריקס, ארכידוכסית אוסטריה-אסטה (1824–1906), התחתנה עם חואן, רוזן מונטיסון

==אילן יוחסין==

==קישורים חיצוניים==

קטגוריה:בית סבויה
קטגוריה:ילידות 1782
קטגוריה:נפטרות ב-1840
פרנץ החמישי, דוכס מודנה

פרנץ החמישי, דוכס מודנה (1 ביוני 1819 – 20 בנובמבר 1875), היה דוכס מודנה בין השנים 1846–1859, ולאחר מכן הודח משלטונו במהלך איחוד איטליה.

== ביוגרפיה ==
פרנץ נולד ב-1 ביוני 1819 במודנה, לפרנץ הרביעי, דוכס מודנה ולמריה ביאטריצ'ה, נסיכת סבויה בתם של ויטוריו אמנואלה הראשון, מלך סרדיניה ומריה תרזה מאוסטריה-אסטה, מלכת סרדיניה. בשנת 1836 קיבל פרנץ תואר אביר מסדר גיזת הזהב, ובשנת 1839 קיבל את צלב האביר הגדול של מסדר האריה ההולנדי.

בשנת 1840 מתה אמו מריה ביאטריצ'ה, נסיכת סבויה, ופרנץ הפך לטוען לכתר הבריטי, אך כמו שאר המונרכים היעקוביטים מאז מותו של הנרי בנדיקט סטיוארט, לא ניסה לפעול כדי להשיגו.

ב-30 במרץ 1842 התחתן פרנץ עם אדלגונדה, נסיכת בוואריה, בתם של לודוויג הראשון, מלך בוואריה ותרזה, נסיכת סקסוניה-הילדבורגהאוזן, אולם נולדה להם רק בת אחת בשנת 1848 - אנה ביאטריקס, ארכידוכסית אוסטריה-אסטה, והיא מתה בגיל שנה.

בשנת 1846 מת אביו פרנץ הרביעי, דוכס מודנה, ופרנץ עלה לשלטון במקומו. בשנת 1847 מתה מארי לואיז, דוכסית פארמה, ופרנץ ירש ממנה את אזור גואסטלה. במהלך מהפכות אביב העמים בשנת 1848, נאלץ פרנץ לברוח מהדוכסות, והוא חזר אליה רק שנה לאחר מכן בסיוע אוסטרי. בשנת 1855 הקים פרנץ את מסדר נשר אסטה, והעמיד את עצמו כריבון המסדר.

בשנת 1859 פלשו צבאות צרפת וסרדיניה לדוכסות, כחלק ממלחמת אוסטריה-סרדיניה, ופרנץ ברח בעקבות זאת לווינה. ב-18 במרץ 1860 הודיע ויטוריו אמנואלה השני, מלך סרדיניה, על צירוף דוכסות מודנה לממלכת סרדיניה, כחלק מאיחוד איטליה.

לאחר הדחתו משלטונו חי פרנץ בעיקר באוסטריה, אולם מדי פעם היה שוהה באחוזתו בבוואריה, ובשנת 1864 אף ערך טיול במזרח התיכון. ב-20 בנובמבר 1875 מת פרנץ בווינה, והוריש את תאריו ונחלותיו לדודנו פרנץ פרדיננד, ארכידוכס אוסטריה.

== אילן יוחסין ==

== קישורים חיצוניים ==

* 

{| class="wikitable" style="text-allign:center;margin:auto;"
|-
| colspan="3" align="center"| פרנץ החמישי, דוכס מודנה בית הבסבורג נולד:1 ביוני 1819 מת:20 בנובמבר 1875
|-
| rowspan="1" align="center"| פרנץ הרביעי
| rowspan="1" align="center"| דוכסות מודנה 1846–1859
| rowspan="1" align="center"| אין, הדוכסות פורקה
|}

קטגוריה:אבירי מסדר גיזת הזהב
קטגוריה:בית הבסבורג
קטגוריה:אביב העמים: אישים
קטגוריה:בית אוסטריה-אסטה
קטגוריה:איטלקים שנולדו ב-1819
קטגוריה:נפטרים ב-1875
קרב גנילה ליפה

קרב גנילה-ליפה התרחש בין 29 ל-30 באוגוסט 1914 בתחילת מלחמת העולם הראשונה, כחלק מקרב גליציה. בקרב נלחמו כוחות מהאימפריה האוסטרו-הונגרית והאימפריה הרוסית, באזור נהר גנילה-ליפה (נהר הינילה-ליפה, באוקראינה). הקרב הסתיים בניצחון רוסי.

==רקע==
בתחילת קרב גליציה, ספגו הרוסים תבוסות בקרב קרשניק וקרב קומרוב מהצבא האוסטרו-הונגרי. הסיבה העיקרית לכך הייתה שרוב הצבא הרוסי היה ערוך דרומית לעיר למברג, בעוד שלמעשה התקיפו האוסטרים מצפון לה. הארמייה השלישית האוסטרית תחת פיקודם של גנרל רודולף פון-ברודמן וגנרל הרמן קבש, המשיכה להתקדם לכיוון נהר הזלוטה-ליפה. אך ב-26 באוגוסט נתקלו האוסטרים בארמיות הרוסיות, תחת פיקודו של גנרל רוזקי, שהגיעו כתגבורת לצבא הרוסי הדליל. הרוסים הביסו את האוסטרים, ואלה האחרונים החליטו לסגת, תוך שכוחותיו של קבש כמעט מכותרים על ידי הרוסים.

==הקרב==
ראש המטה הכללי האוסטרי, קונרד פון הוצנדורף, החליט להקים קו הגנה בנהר הגנילה ליפה, ממנו גם יצאו האוסטרים להתקפה כנגד הארמיות הרוסיות. המתקפה האוסטרית נכשלה לחלוטין, בשל עדיפותם המספרית המוחלטת של הרוסים. ב-29 באוגוסט, הבקיעו הרוסים את הקו, תוך כדי גרימת אבדות כבדות לאוסטרים, שהחליטו על נסיגה כללית. האוסטרים נסוגו עד מעבר ללמברג (למברג עצמה נפלה לידי הרוסים ב-3 בספטמבר), ורק תגבורת בהולה מהחזית הסרבית הצליחה לבלום את ההתקדמות הרוסית ולמנוע התמוטטות כללית.

== לקריאה נוספת ==
<div style="direction: ltr;">
* 
</div>

== קישורים חיצוניים ==
<div style="direction: ltr;">
* J. Rickard: [http://www.historyofwar.org/articles/battles_gnila_lipa.html Battle of Gnila Lipa, 26-30 August 1914].
</div>

קטגוריה:הזירה האירופית במלחמת העולם הראשונה
קטגוריה:החזית המזרחית במלחמת העולם הראשונה
גנילה ליפה
קטגוריה:מלחמות האימפריה הרוסית
קטגוריה:מלחמת העולם הראשונה: 1914
סמינר הרב כהנא

סמינר בית יעקב לבנות ע"ש הרב וולף בהנהלת הרב כהנא (מכונה "סמינר הרב כהנא", או בקצרה "כהנא") הוא סמינר לבנות חרדיות, הכולל בית ספר תיכון וסמינר ללימודי הוראה ומקצועות נוספים בעיר בני ברק. 

== היסטוריה ==
בשנות החמישים הוקם בבני ברק סמינר על ידי הרב יוסף אברהם וולף, בעידודו של החזון איש, על מנת לתת מענה לבנות שרצו חינוך חרדי.

בשנות ה-90, בעקבות גידול האוכלוסייה החרדית בבני ברק, החל גידול במספר הנרשמות לסמינר - שהיה היחיד באותה העת - דבר שייצר עומס רב. בעקבות כך, ובעידודו של הרב אהרן יהודה לייב שטיינמן, נפתחו שני סמינרים נוספים הנושאים גם הם את השם "סמינר בית יעקב לבנות ע"ש הרב וולף": סמינר הרב כהנא, וסמינר הרב מאיר. למרות שהם נושאים את שמו של סמינר הרב וולף הוותיק, הם מנוהלים עצמאית.

== הסמינר כיום ==
מנהל הסמינר הוא הרב חנן אברהם כהנא, שעמד בראשו מיום היווסדו. הסמינר עבר מספר מקומות והיום כתובתו ברחוב אמרי ברוך בבני ברק. 

בסמינר מתחנכות כ-1000 בנות המשתייכות בעיקר לזרם הליטאי או הספרדי תורני. 

== מבנה הסמינר ==
ארבעה השנתונים הראשונים בסמינר - כיתות ט' עד יב' (א' עד ד' סמינר), מיועדים לתמידות בגילאי התיכון. שני השנתונים הבאים, יג',יד' (ה', ו' סמינר) מיועדים ללימודי הוראה, גננות, תכנות ולימודים נוספים. 

התלבושת הנדרשת בסמינר היא תלבושת אחידה. בנוסף ישנו תקנון צניעות כשבעיקרו הוא מושתת על תקנון בית הדין 'משמר התורה'. התקנון כולל בין היתר את אורך החצאית והחלוצה, וכן את סוגי התכשיטים והאיפור המותרים. תקנון זה תקף למשך כל שעות היום, גם בעת שהתלמידות שוהות מחוץ לכותלי הסמינר. 

== קישורים חיצוניים ==

* 

קטגוריה:סמינרים חרדיים לבנות בישראל
קטגוריה:בני ברק: מוסדות חינוך
קטגוריה:בית יעקב
טרוטנית

טרוטנית (שם מדעי: Mallotus villosus) הוא מין יחיד בסוגו של דג מאכל מסדרת הסמלטאים.
== מאפיינים ==
דגי הטרוטנית, המזכירים במראם טרוטה קטנה, מצויים באזור צפון האוקיינוס השקט וצפון האוקיינוס האטלנטי ובאוקיינוס באזור הארקטי.

דגים אלה מגיעים באורך 20 ס"מ לזכרים ו-25 ס"מ לנקבות. לגופם צבע זית עם כשצדדיהם כסופים וראשם כהה. הגחון של הזכרים מעט אדמדם.

הם ניזונים מפלנקטון ומנחילי קריל וסרטנים נוספים השורצים במים. הוא מתקהל בלהקות בעיקר בקיץ כדי להיזון מהפלנקטון המוך למדף הקרח. בתורו הוא מושך שרשרת ציידי אוקיינוס שונים: דיונונים, קולייסיים, בקלאים ובעיקר בקלה אטלנטית, כלבי ים, עופות ים שונות כמו תוכי ים ואפילו לווייתן גדול-סנפיר, כל אלה ניזונים מלהקות הטרוטניות. הטרוטניות גם נידוגות על ידי אנשים למאכל או לשימוש בשמן דגים.

אלו דגים מיוחדים מאוד - הם מתרבים ביבשה וקופצים מהמים לעבר החוף. רובם מתים לאחר שהם עושים את זה, מהחנק או מטריפה על ידי טורפי יבשה רעבים, אך מעניקים לדור הבא התחלה נקייה יחסית מטורפים. זהו אחד משני דגים המשתמש בצורת רבייה זו, בנוסף על גרוניון קליפורני (Leuresthes tenuis).

==קישורים חיצוניים==

*
* 

קטגוריה:טקסונים שתוארו בידי אוטו פרידריך מולר
קטגוריה:סמלטאים
קטגוריה:מקריני סנפיר יחידים בסוגם
קטגוריה:דגי האוקיינוס הארקטי
קטגוריה:בעלי חיים שתוארו ב-1776
סמלטים

סמלטים (שם מדעי: Osmeridae) היא משפחה של מקריני סנפיר החיים באוקיינוסים השקט והאטלנטי. הם קיבלו את שמם על שם ריחם החזק. הם קרובי משפחה רחוקים של דגי הסלמון אך מזכירים אותם במראה.

אורכם יכול להגיע מ-20 ס"מ ל-70 ס"מ. הם שקופים עם גוון ירקרק ובעלי מספר סנפירים זקופים. כמו הסלמוניים הם חיים בים אך נודדים לנהרות ומים מתוקים או לחופים כדי להתרבות, כולם למעט המין Hypomesus pretiosus.

דגים אלה מתקהלים בלהקות גדולות המחפשות פלנקטון במים ומזינות טורפים ימיים רבים, ביניהם כרישים, כלבי ים, דגי בקלה, עופות ים רבות ולווייתנים. כמו כן הם דגי מאכל חשובים.

==מיון==
*משפחה סמלטים (Osmeridae) 
**סוג ומין יחיד Allosmerus elongatus
**סוג Hypomesus
**סוג ומין יחיד טרוטנית (Mallotus villosus)
**סוג Osmerus
**סוג Spirinchus
**סוג ומין יחיד Thaleichthys pacificus

==קישורים חיצוניים==

*
* 

קטגוריה:בעלי חיים שתוארו ב-1923
קטגוריה:טקסונים שתוארו בידי דייוויד סטאר ג'ורדן
קטגוריה:סמלטאים
נחמיה להב

נחמיה להב (נולד ב-24 בספטמבר 1944) היה ראש עיריית חדרה החמישי בין השנים 1989–1998.

==ביוגרפיה==
נחמיה להב נולד בשם נחמיה אחרק, בשכונת יצחק שבחדרה, למשפחה מעולי תימן. הוא עורך-דין במקצועו. בשנת 1989 נבחר לשמש כראש עיריית חדרה כנציג הליכוד, וגבר בסיבוב השני על ראש העיר המכהן יחיאל כהנא. בבחירות שהתקיימו ב-1993 נבחר בשנית, לאחר שניצח בסיבוב השני את נציג מפלגת העבודה אלכס פארן ברוב של 380 קולות, כאשר למועצת העיר נבחרו שישה מחברי מפלגתו, הליכוד. בבחירות שהתקיימו ב-1998 הפסיד להב לישראל סדן.

בתקופתו כהונתו גדלה העיר במספר תושביה, וקלטה עולים רבים ממדינות ברית המועצות לשעבר וכן מאתיופיה. שכונות בעיר הורחבו, נפתחו חטיבות הביניים בעיר, וצוינה שנת המאה של העיר.

בשנת 2004 החליט שר הפנים אברהם פורז להטיל על להב חיוב אישי ולחייבו להחזיר לקופת העירייה כ-35,000 ש"ח, בגין פרסומים פוליטיים אישיים אסורים שבוצעו בתקופת כהונתו. בשנת 2016 קיבל את אות יקיר העיר חדרה מטעם העירייה.

==הערות שוליים==

קטגוריה:ראשי עיריית חדרה
קטגוריה:עורכי דין ישראלים
קטגוריה:ראשי רשויות מקומיות מטעם הליכוד
קטגוריה:אנשי היישוב ילידי הארץ
קטגוריה:ישראלים שנולדו ב-1944
בקליים

בקליים (שם מדעי: Merlucciidae) היא משפחה של דגי גרם מסדרת הבקלאים. דגים אלה מצויים במי האוקיינוס השקט והאוקיינוס האטלנטי בעומק של מעל 50 מטר. הם חיים מהאזור הטרופי ועד למים תת-אנטארקטיים או תת-ארקטיים.

אורכם יכול להגיע ל-1.55 מטר והם בעלי סנפירים קטנים המותאמים לחיי קרקעית וראשים גדולים. הלסתות גדולות ומופנות קדימה והם מחכים לטרף על מדפי היבשות. הם ניזונים מדגים שונים (בעיקר מסדרת הפנסאים).

אלו דגי מאכל חשובים והם נידוגים בכמויות באזורים מסוימים, כשהם ידועים בשם העממי מרלוזה. באזור אמריקה הצפונית הם מאוד נדירים עקב הדיג המופרז.

==סוגים==
*סוג ומין יחיד Lyconodes argenteus
* Lyconus
* Macruronus
* Merluccius
*סוג ומין יחיד Steindachneria argentea

==קישורים חיצוניים==

* 

קטגוריה:בעלי חיים שתוארו ב-1884
קטגוריה:טקסונים שתוארו בידי תאודור גיל
קטגוריה:בקלאים
בקלה אטלנטית

בקלה אטלנטית או שיבוט אטלנטי (שם מדעי: Gadus morhua) הוא מין של דג הבקלה ממשפחת השיבוטיים המצוי ברחבי צפון האוקיינוס האטלנטי ובאזור שסביב חופי גרינלנד והים הבלטי.

== מאפיינים ==
אורכו של הבקלה הגדול ביותר הגיע ל-1.8 מטר ומשקלו ל-96 ק"ג ואולם האורך הממוצע הוא 61 ס"מ משקלו 40 ק"ג. אין הבדלים גדולים בין שני הזוויגים. זו דג בעל שפתיים גדולות, סנפירים גבוהים וזנב מוארך. הוא יכול לחיות 25 שנה בטבע.

הבקלה הוא דג טורף הנצמד לאזורי החופים וחי בקרבה לקרקעית (בעומק 99–262 מ') בלהקות. הוא טורף-על באזור הים הבלטי וניזון משאר היצורים הקטנים יותר, לרבות מבקלות אחרות שמסתתרים בקרקעית כדי לא להיטרף. כמו כן הוא צד סרדינים, לובסטרים כמו הלובסטר האמריקני (Homarus americanus) הענקי, חסילונים וסרטנים. מחקרי דגימות גילו שהבקלות הצעירות ניזונות בעיקר מסרטנים, אך הגדולים ניזונים בעיקר מדגים שרבים מהם הם דגי מסחר חשובים כמו המקרל, ההרינג, הסול ומינים אחרים ממשפחת השיבוטיים.

לבקלה מעט טורפים טבעיים הכוללים דגים טורפים אחרים, כרישים, כלבי ים ולווייתנים. כמו כן הוא דג מאכל חשוב.

== גלריה ==
<gallery mode=packed>
Gadus.JPG
Atlantic cod (1).jpg
Kabeljau Atlanterhavsparken Norway.jpg
Gadus morhua-Cod-Atlanterhavsparken-Norway.JPG
Portrait of Cod.jpg
</gallery>

==קישורים חיצוניים==

* 

==הערות שוליים==

קטגוריה:שיבוטיים
קטגוריה:דגי האוקיינוס הארקטי
קטגוריה:מגה-פאונה של האוקיינוס הארקטי
קטגוריה:מגה-פאונה של האוקיינוס האטלנטי
קטגוריה:טקסונים שתוארו בידי קארולוס ליניאוס
קטגוריה:דגי הים הבלטי
קטגוריה:בעלי חיים שתוארו ב-1758
ענת קורול-גורדון

ענת קורול-גורדון (נולדה בחיפה ב-30 בינואר 1994) היא עיתונאית, קריינית, מגישה ואשת רדיו וטלוויזיה ישראלית. עובדת ככותבת ומגישה בדיגיטל של תאגיד השידור הישראלי.

==קריירה==
ב-2012, התגייסה לגלי צה"ל שם שימשה כקריינית ומגישה. הגישה את רצועת הבוקר "בוקר טוב צה"ל", את הפינה היומית "דקה ישראלית" וכן תוכניות מוזיקה ותוכן בגל"צ וגלגלצ ("בהצבעה בלבד", "מה הסיפור"). במהלך שירותה יצרה תוכניות רדיו דוקומנטריות, הבולטת בהם - "רדיו רחוב". התוכנית, אשר הביאה בכל פרק את סיפורם של אנשים מרחובות שונים בארץ, נמשכה כשלוש עונות וזיכתה אותה ב'פרס מפקד גלי צה"ל' לשנת 2014.

ב-2015 השתתפה בתחרות הפיץ' של הרדיו הבין תחומי, עם רעיון לפודקאסט מקורי המתרחש כולו בנסיעות אוטובוס.

במהלך שירותה בגלי צה"ל, הגישה פינה קבועה בתוכנית הטלוויזיה "נקודה IL" בערוץ 10 לשעבר. עם שחרורה מצה"ל, החליפה את המגישה אפרת רייטן.

ב-2015 קריינה את דמותה של חברתו לשעבר של אורי (איתי טיראן), בסרט "היורד למעלה" של היוצר אלעד קידן, אשר הוקרן בפסטיבל הסרטים בקאן. בנוסף, השתתפה בפרויקטי רדיו דוקומנטרי והייתה שותפה למיזם "סיפור משפחתי" מבית היוצר של רן לוי. כמו כן, עסקה בעריכת ערבי הרצאות והנחיית טקסים ואירועים.

ב-2016 החלה לשמש ככתבת ומגישה במחלקת החדשות של תאגיד השידור הישראלי "כאן", וכן השתתפה בכתבות של מחלקת הדיגיטל וברדיו.

בשנת 2017, הגישה את התוכנית 'חמש מקורי' בכאן 11, לצדו של העיתונאי דרור פויר.

ב-2019 התחתנה עם נועם.

במרץ 2024 נולדה בתם הראשונה.

== קישורים חיצוניים ==

* [https://www.kan.org.il/tags/tag.aspx?tagid=1364 ענת קורול גורדון], באתר תאגיד השידור הישראלי
* 

==הערות שוליים==

קטגוריה:ישראליות שנולדו ב-1994
קטגוריה:ישראלים שנולדו ב-1994
קטגוריה:עיתונאיות ישראליות
קטגוריה:עיתונאים ישראלים
קטגוריה:חיילי גלי צה"ל
קטגוריה:סגל תאגיד השידור הישראלי - שידורי הטלוויזיה
קטגוריה:סגל אוניברסיטת אריאל בשומרון: בית ספר לתקשורת
אליעזר פאפו (ירושלים)

הרב אליעזר פאפו השני (נפטר ו' באייר תרנ"ח, 1898) היה רב בסרייבו ובירושלים במאה ה-19.

==קורות חיים==

נולד בסרייבו, בנו של שם טוב פאפו. ייתכן שהוא צאצא של הרב אליעזר פאפו, שאותו הוא מרבה לצטט בספריו.

היה מרבני סרייבו ולימד בה תורה. בין תלמידיו היה הרב אברהם רומנו.

בשנות ה-80 של המאה ה-19 עלה לארץ ישראל והתיישב בירושלים. הוא חיבר מספר ספרים, מהם בעברית ומהם בלאדינו. בהקדמה לספריו הוא כותב שחיבר את הספרים ל"תיקון נפשו".

נפטר בירושלים בשנת 1898. בהקדמה לספריו הוא כותב שלא היו לו בנים זכרים, ועל כך הצטער כל ימיו.

כחמש עשרה שנה לאחר מותו, עלה לירושלים תלמידו הרב אברהם רומנו.

==ספריו==
* 
* 
* 
* 
* תפילות על החולים

==קישורים חיצוניים==
[https://mountofolives.co.il/he/deceased_card/%D7%90%D7%9C%D7%99%D7%A2%D7%96%D7%A8-%D7%A4%D7%90%D7%A4%D7%95-3/ כרטיס קבר באתר הר הזיתים]

קטגוריה:רבנים ביישוב
קטגוריה:יהודים הקבורים בהר הזיתים: חלקת הספרדים
קטגוריה:אנשי העלייה הראשונה
קטגוריה:סרייבו: רבנים
קטגוריה:ארץ-ישראלים שנפטרו ב-1898
קטגוריה:מחברי ספרי הלכה
בית הספר למלאכה (כפר חב"ד)

בית הספר לנגרות, בבית הספר למלאכה. שנות השישים
בית הספר לדפוס, בבית הספר למלאכה. שנות החמישים
תלמידי בית ספר למלאכה בכפר חב"ד בצילום משותף עם הרבנים וולף, אלטהויז וגופין ב[[שנות ה-50 של המאה ה-20]]
בית הספר למלאכה היה מוסד חינוכי גדול לגילאי תיכון שהיה שייך לחסידי חב"ד ומיועד לילדי עולים, הוא שילב לימודים תורניים ולימודי מלאכה חקלאיים ופעל ביישוב כפר חב"ד (מאז שינה שמו מ'שפריר') בשנים ה'תשט"ו (1955) - ה'תשנ"ו (1996). לבית הספר קיים סניף נוסף בקריית מלאכי הפועל מאז ה'תשל"א (1971). המוסד התפרסם במיוחד בפיגוע הירי שהתרחש בבית הכנסת של המוסד באמצע תפילת ערבית בא' באייר ה'תשט"ז (1956), "הטבח בבית הספר למלאכה", בו נרצחו המדריך שמחה זילברשטרום וחמישה תלמידים.

במוסד היו חמש מחלקות: נגריה, מחלקת אלקטרוניקה, מחלקת מכניקה, מחלקת פלסטיקה ומחלקת מכונאות רכב. לאחר הפיגוע הוקמה מחלקה שישית: בית דפוס, והיא נקראה דפוס "יד החמישה" על שם הרוגי הפיגוע.

המוסד הוקם בהוראת הרבי מלובביץ', ובשליחותו השתתף הרב שלמה אהרן קזרנובסקי בחנוכת הבית, שעמד בראשות הקרן לתמיכה בבית הספר. את בית הספר ניהלו הרב ישעיהו גופין והרב יוסל בלוי, והוא עמד תחת ישיבת תומכי תמימים המרכזית בישראל בראשות הרב אפרים וולף. המנהל החינוכי היה הרב משה אדרעי. חסות חלקית נטל ארגון הג'וינט.

כיום נמצאת במתחם בית הספר 'ישיבת אהלי תמימים', בראשה עומד הרב משה הלל.

==גלריה==
<gallery>
PikiWiki Israel 18255 People of Israel.jpg|טקם הנחת אבן פינה למחלקה בבית ספר בהשתתפות הרב הראשי יצחק אייזיק הרצוג, סוף שנות החמישים
PikiWiki Israel 16415 People of Israel.jpg|ראש העיר לוד בביקור בבית הספר למלאכה בשנות השישים
PikiWiki Israel 33724 Education in Israel.jpg|בית הספר לדפוס
Kfar Chabad Aerial photo (15).jpg|מתחם בית הספר בתצלום מן האוויר, 2023
</gallery>

== ראו גם ==
* הטבח בבית הספר למלאכה

== קישורים חיצוניים ==
* [https://web.archive.org/web/20170721045833/http://beismoshiachmagazine.org/katavot/2016/5/21/379539933510.html יסוד בית הספר למלאכה] באתר בית משיח, 2016, שניאור ברגר.
* [http://www.shturem.net/index.php?section=artdays&id=3203 תורה שיש עמה מלאכה - יין ישן וטוב. סקירה עיתונאית על בית הספר למלאכה] באתר "שטורעם", הרב משה מרינובסקי.

קטגוריה:כפר חב"ד
קטגוריה:בתי ספר חקלאיים
קטגוריה:בתי ספר תיכוניים בישראל
גרוניון קליפורני

גרוניון קליפורני (שם מדעי: Leuresthes tenuis) הוא מין דג מסדרת האידרונאים.

== מאפיינים ==
אורכו של הגרוניון 19 ס"מ והוא בעל קשקשים ירקרקים מלמעלה כסופים מלמטה ובעל זנב מחורץ גדול. הוא נפוץ באוקיינוס השקט לאורך חופי קליפורניה ממפרץ מונטריי לבאחה קליפורניה. הוא מצוי עד לעומק 18 מ' בממוצע. הם ניזונים משטרגליים ומיצורי פלנקטון. הם עצמם נטרפים בידי דגים גדולים.

דג זה מיוחד מאוד בכך שהוא מתרבה ביבשה, אחד משני הדגים, יחד עם הטרוטנית, שמתרבה בצורה כזו.
הדג מתרבה בחודשים בהם הגאות בעיצומה - בין מרץ לאוגוסט, דגים אלה מקפצים בשיא הגאות לעבר החוף ומטילים ביצים על החוף מחוץ למים והם יכולים לזחול מעט על היבשה בזכות גופם הגמיש ולחפור גומות לביציהם. הביצים יכולות לבקוע תוך שבוע ברגע שמגיע גל מספיק גדול להביאן אל הים.

==קישורים חיצוניים==

* 

== הערות שוליים ==

קטגוריה:טקסונים שתוארו בידי ויליאם אורייל איירס
קטגוריה:אידרונאים
קטגוריה:בעלי חיים שתוארו ב-1860
קטגוריה:דגי האוקיינוס השקט
מריה מפרוסיה

מריה מפרוסיה (בגרמנית: Marie von Preußen 15 באוקטובר 1825 – 17 במאי 1889) הייתה אשתו של מקסימיליאן השני, מלך בוואריה.

==ביוגרפיה==
מריה נולדה ב-15 באוקטובר 1825 בברלין, לוילהלם, נסיך פרוסיה, אחיו הצעיר של פרידריך וילהלם השלישי, מלך פרוסיה, ומריה אנה, נסיכת הסן-הומבורג בתם של פרידריך החמישי, רוזן הסן-הומבורג וקרולינה, רוזנת הסן-דרמשטדט. בצעירותה הייתה מריה מועמדת להינשא לארנסט השני, דוכס סקסוניה-קובורג-גותה, אולם לבסוף התחתנה ב-12 באוקטובר 1842 עם מקסימיליאן, נסיך הכתר של בוואריה. מריה הייתה אהובה על האוכלוסייה, הן בפרוסיה האוונגליסטית, והן בבוואריה הקתולית.

בשנת 1848 הודח חמיה לודוויג הראשון, מלך בוואריה מכסאו במהלך מהפכות אביב העמים, ובעלה עלה לשלטון במקומו כמקסימיליאן השני, מלך בוואריה. בשנת 1864 מת בעלה מקסימיליאן, ובנה לודוויג השני, מלך בוואריה עלה לשלטון במקומו. ב-18 בדצמבר 1869 הקימה מריה את "אגודת הנשים הבוואריות", שבהמשך הפכה לצלב האדום הבווארי. ב-12 באוקטובר 1874 המירה מריה את דתה לקתולית, ובשנים לאחר מכן התגוררה בטירת הוהנשוואנגאו ליד פיסן. בשנת 1886 מת בנה לודוויג השני, מלך בוואריה, ובנה אוטו, מלך בוואריה עלה לשלטון במקומו, וב-17 במאי 1889 מתה מריה בארמון הוהנשוואנגאו.

==משפחתה==
ב-12 באוקטובר 1842 התחתנה מריה עם מקסימיליאן השני, מלך בוואריה, ממנו נולדו לה שני בנים:
* לודוויג השני, מלך בוואריה (1845–1886)
* אוטו, מלך בוואריה (1848–1916)

==אילן יוחסין==

==קישורים חיצוניים==

* 

קטגוריה:בית הוהנצולרן
קטגוריה:נסיכות גרמניות
קטגוריה:ילידות 1825
קטגוריה:נפטרות ב-1889
BlackArch

בלאק ארץ (באנגלית: BlackArch, מילולית: קשת שחורה) היא הפצת גנו/לינוקס, נגזרת של Arch, המיועדת לבדיקות חדירה ולזיהוי פלילי דיגיטלי.

היא פותחה על ידי איבן טייטלמן (Evan Teitelman) ומאז, מתוחזקת על ידי צוות מפתחים נוסף. הגרסה האחרונה שוחררה ב-16 באוגוסט 2021<ref></ref>.

ההפצה ניתנת להורדה בגרסת 64 ביט, גרסת תמונה להרצה אוטומטית על מכונה וירטואלית, גרסת ARM ובגרסת לייב הניתנת לשימוש ללא התקנתה על הדיסק הקשיח.

ההפצה מגיעה עם 7 סביבות עבודה שונות: Awesone, Openbox, I3-wm, Dwm, Fluxbox, Wmii ו-Spectrwm.

המערכת מופצת כשעליה מותקנות מראש מעל ל-1,900 אפליקציות וכלים כגון: סורק הפגיעויות Armitage, סורק יישומי האינטרנט Burp Suite, רחרחן Wireshark, סורק פגיעויות במסדי הנתונים Sqlmap, כלי Metasploit ועוד. כמו כן ניתן להוסיף עוד מגוון רחב של תוכנות וכלים אל ההפצה.

בנוסף ניתנת האפשרות להתקין את מגוון הכלים הרחב של המערכת על כל הפצה על בסיס Arch Linux וכמו כן כמובן על Arch Linux עצמו.

==קישורים חיצוניים==

* 

* [https://github.com/BlackArch/blackarch עמוד הפיתוח], באתר GitHub 

== הערות שוליים ==

קטגוריה:הפצות של לינוקס למטרות אבטחה
קטגוריה:תוכנה חופשית
אדרוניים

להקת דגים מהמין Atherinomorus lacunosus
אִדְרוֹנִיִּים (שם מדעי: Atherinidae) היא משפחה של מקריני סנפיר מסדרת האידרונאים. משפחה זו כוללת 74 מינים החיים בים וחלקם גם במים מתוקים. הם מתקהלים במים הרדודים וחלקם משמשים כדגי מאכל. הם קרובים מאוד למשפחה Atherinopsidae, אך הם נפוצים בעיקר בעולם הישן בעוד שהאחרונים נפוצים בעיקר בעולם החדש.

אורכם של האדרונאים 5-44 ס"מ והם בעלי סנפירים עדינים ומעט קוצניים. הגוף מוארך עם זנב קטן ועיניים גדולות. רוב המינים ניזונים מסינון פלנקטון או יצורים קטנים נוספים.

==מיון==
*משפחה אדרוניים (Atherinidae)
**תת-משפחה Atherininae
***סוג אדרון (Atherina) - בו המין אדרון מגוון ואדרון דק
***סוג ומין יחיד Atherinason hepsetoides
***סוג Atherinosoma
***סוג Kestratherina
***סוג Leptatherina
**תת-משפחה Atherinomorinae
***סוג ומין יחיד Alepidomus evermanni
***סוג Atherinomorus
***סוג Atherion
***סוג Hypoatherina - בו אִדְרוֹן יַם סוּפִי
***סוג Teramulus
**תת-משפחה Bleheratherininae
***סוג ומין יחיד Bleheratherina pierucciae
**תת-משפחה Craterocephalinae
***סוג Craterocephalus
***סוג ומין יחיד Sashatherina giganteus

==קישורים חיצוניים==

* 

*
קטגוריה:בעלי חיים שתוארו ב-1827
קטגוריה:טקסונים שתוארו בידי אנטוין ריסו
מיכאל שודריך

הרב מיכאל (מרדכי יוסף) שודריך (בפולנית: Michael Schudrich; נולד ב-15 ביוני 1955) הוא רבה הראשי של פולין.

==ביוגרפיה==
נולד לדוריס גולדפרב ולרב דוד שודריך בעיר ניו יורק, סבו היגר לארצות הברית מהכפר בליגרוד שבפולין לפני מלחמת העולם השנייה.

הוא בוגר אוניברסיטת סטוני ברוק והשלים תואר שני בהיסטוריה באוניברסיטת קולומביה. הוא נסמך לרבנות בבית המדרש לרבנים באמריקה, המרכז האקדמי והרוחני העליון של הזרם היהודי הקונסרבטיבי, והסמינר להכשרת רבנים שלו. מאוחר יותר חזר וקיבל סמיכה אורתודוקסית מהרב משה דוד טנדלר בישיבה יוניברסיטי.

משנת 1983 ועד 1989 כיהן כרב בקהילה היהודית ביפן, ולאחר שהדריך קבוצות יהודיות רבות לסיורים בפולין, התחיל לעבוד ב"קרן רון לאודר" ועבר להתגורר בוורשה בירת פולין בין 1992–1998. בהמשך שימש רב לסירוגין בלודז' ובוורשה, ובדצמבר 2004 נבחר לכהן כרבה הראשי של פולין.

שודריך הוא חבר בהסתדרות הרבנים דאמריקה ובוועידת רבני אירופה. בתחום הכשרות הוא משתף פעולה עם ה-OU, עם הרבנות הראשית לישראל ועם ועד הרבנים דשיקגו וארגוני כשרות נוספים. ב-3 בנובמבר 2005 קיבל שודריך אזרחות פולנית ומאז הוא מחזיק באזרחות כפולה אמריקנית-פולנית. ב-27 במאי 2006 הוא הותקף במרכז ורשה בידי גבר בן 33, התוקף נעצר והודה בתקיפת הרב בחומר דומה לתרסיס פלפל. נמסר כי לתוקף היו בעבר קשרים עם ארגונים אנטישמיים והיסטוריה של בריונות בתחום הכדורגל.

ב-10 באפריל 2010 סירב להצטרף לטיסת הבכירים הפולנים, כדי לשמור על קדושת השבת. ההחלטה הצילה את חייו, בהתרסקות מטוס חיל האוויר הפולני ברוסיה נהרגו כל 96 הנוסעים ובהם הנשיא הפולני, לך קצ'ינסקי.

בספטמבר 2021 הצהיר שודריך כי "אזורים חופשיים מלהט"ב נוגדים את ההלכה" והוסיף באומרו, "אנחנו תמיד מתלוננים על אנטישמיות, יש לנו אחריות מיוחדת לעמוד עבור מי שסובל מאפליה וגם עבור הקהילה הגאה".<ref></ref>

==קישורים חיצוניים==

* 
* 
* [http://www.economist.com/node/18237045 Warsaw's wounds : Poland’s chief rabbi symbolises a remarkable revival in Jewish life] באתר האקונומיסט 

==הערות שוליים==

קטגוריה:רבנים ראשיים
קטגוריה:רבנים ראשיים של פולין
קטגוריה:רבנים פולנים
קטגוריה:בוגרי אוניברסיטת סטוני ברוק
קטגוריה:בוגרי אוניברסיטת קולומביה
קטגוריה:פולנים שנולדו ב-1955
האגן האדריאטי

עומק של הים האדריאטי
האגן האדריאטי הוא אגן אוקייני מתחת לים האדריאטי. העומק הממוצע בים האדריאטי הוא 252.5 מטר, והעומק המרבי שלו הוא 1,233 מטרים; עם זאת, צפון אגן הים האדריאטי כמעט ולא עובר את עומק 100 מטר.

== מרחב ==
האגן האדריאטי הצפוני, המשתרע בין ונציה לטריאסטה לכיוון קו המחבר בין אנקונה וזאדאר, הוא בעומק של 15 מטר בלבד בקצה הצפוני-מערבי; ומעמיק בהדרגה בכיוון דרום-מזרח. זהו המדף היבשתי הים תיכוני הגדול ביותר, והוא בו-זמנית ים בין-יבשתי ואתר נביעת מים תחתית. אמצע האגן האדריאטי הוא דרומי לקו אנקונה–זאדאר, והוא כולל את בור אמצע האגן האדריאטי שעומקו 270-מטר. בהמשך בצד דרום, קרקעית הים עולה 780 מטרים ויוצרת את מפתן אוטרנטו על גבול הים היוני.

האגן האדריאטי הדרומי דומה במובנים רבים לים היוני הצפוני לו, אליו הוא מחובר.

== קישורים חיצוניים ==

<div class="mw-content-ltr">
* 
* 
* 
</div>

==הערות שוליים==

קטגוריה:הים האדריאטי
מריה אנה, נסיכת הסן-הומבורג

מריה אנה, נסיכת הסן-הומבורג (בגרמנית: Maria Anna von Hessen-Homburg; 13 באוקטובר 1785 – 14 באפריל 1846), הייתה בתו של פרידריך החמישי, רוזן הסן-הומבורג ואשתו של וילהלם, נסיך פרוסיה.

==ביוגרפיה==
מריה אנה נולדה ב-13 באוקטובר 1785 בבאד הומבורג, לפרידריך החמישי, רוזן הסן-הומבורג, ולקרולינה, רוזנת הסן-דרמשטדט בתם של לודוויג התשיעי, רוזן הסן-דרמשטדט וקרולינה, רוזנת פפאלץ-צווייבריקן.

בשנת 1804 התחתנה מריה אנה עם וילהלם, נסיך פרוסיה, ממנו נולדו לה 9 ילדים. מריה אנה תמכה במלחמה נגד נפוליאון, ולאחר תבוסת הצבא הפרוסי בקרב ינה-אאורשטדט, הצטרפה למשפחת המלוכה בבריחתם מברלין מפני נפוליאון. לאחר מותה של לואיזה, מלכת פרוסיה בשנת 1810, הפכה מריה אנה לגברת הראשונה בחצר המלוכה באירועים רשמיים. במרץ 1813 ייסדה מריה אנה את "אגודת הנשים הפטריוטיות", שתמכה במלחמת השחרור מנפוליאון. מריה אנה התכתבה עם ברון פום שטיין, והאחים אלכסנדר ווילהלם פון הומבולדט, והייתה מכרה של המשורר פרידריך דה לה מוט פוקה. בשנת 1822 התאהבה מריה אנה באנטון, רוזן שטולברג-ורניגרודה, שמאוחר יותר מונה לשר המדינה הפרוסי. כמו כן הייתה מריה אנה פעילה בכלא ברלינר גפנינגניסנסן, והקימה בית יתומים בפאנקוב בברלין.

בשנת 1845 ביקרה מריה אנה בפעם האחרונה בבאד הומבורג, וב-14 באפריל 1846 מתה מריה אנה בביתה בברלין, חצי שנה לאחר הולדת נכדה לודוויג, נסיך בוואריה.

==משפחתה ==
בשנת 1804 התחתנה מריה אנה עם וילהלם, נסיך פרוסיה, ממנו נולדו לה 9 ילדים:
* אמליה פרדריקה לואיזה קרולינה (1805)
* אירנה (1806)
* בן (1809)
* פרידריך טסילו וילהלם (1811–1813)
* היינריך וילהלם אדלברט (1811 – 1873)
* פרידריך וילהלם טסילו (1813–1814)
* מריה אליזבת קרולינה ויקטוריה (1815 – 1885), התחתנה עם קרל, נסיך הסן
* פרידריך וילהלם ולדמר (1815–1849)
* מריה פרדריקה פרנציסקה הדוויג (1825 – 1918), התחתנה עם מקסימיליאן השני, מלך בוואריה

==אילן יוחסין==

==קישורים חיצוניים==

* 

קטגוריה:ילידות 1785
קטגוריה:נסיכות גרמניות
קטגוריה:בית הסן
קטגוריה:נפטרות ב-1846
פואנקינוס

פואנקינוס הוא שם משפחה יהודי הקיים בקרב יהודי מרוקו. השם הגיע למרוקו כתוצאה מגירוש ספרד ומתועד בספרד בגרסה Follequinos עוד במאה ה14, עם יוסף פוינקיניוס מהעיר אווילה. במאה ה15 השם היה נפוץ גם במחוז אקסטרמדורה בעיר Trujillo (אנ׳). משמעות השם לא ברורה, אך הוצע קשר למילה "פיניקים".

==הערות שוליים==
2. ^ Trujillo, A Jewish Community in Extramadura on the Eve of the Expulsion; Haim Beinart; 30: 175-176

3. Judios De avila; Leon Tello, Pilar; p.119
קטגוריה:שמות משפחה ביהדות צפון אפריקה
קרולינה, נסיכת הסן-דרמשטאדט

קרולינה, נסיכת הסן-דרמשטאדט (בגרמנית: Amalie von Hessen-Darmstadt; 2 במרץ 1746 – 18 בספטמבר 1821), הייתה נסיכה גרמנית, ואשתו של פרידריך החמישי, רוזן הסן-הומבורג.

==ביוגרפיה==
קרולינה נולדה ב-2 במרץ 1746 בבוכסווילר שהשתייכה לרוזנות הסן-דרמשטאדט, ללודוויג, נסיך הכתר של הסן-דרמשטאדט, ולקרולינה, רוזנת פפאלץ-צווייבריקן, בתם של כריסטיאן השלישי, רוזן פפאלץ-צווייבריקן וקרולינה, רוזנת נסאו-זארבריקן.

ב-27 בספטמבר 1768 התחתנה קרולינה עם פרידריך החמישי, רוזן הסן-הומבורג, בנישואים פוליטיים לחלוטין, שנועדו לחזק את הקשר בין רוזנות הסן-דרמשטאדט לרוזנות הסן-הומבורג, שהייתה תחת עוצרות של לודוויג השמיני, רוזן הסן-דרמשטאדט. אף על פי שנולדו להם 13 ילדים, בני הזוג חיו כאנשים זרים לחלוטין, והקשר ביניהם היה מאוד רופף.

בשנת 1820 מת בעלה פרידריך החמישי, רוזן הסן-הומבורג, וב-18 בספטמבר 1821 מתה קרולינה בבאד הומבורג, והיא בת 75 שנים.

==משפחתה==
ב-27 בספטמבר 1768 התחתנה קרולינה עם פרידריך החמישי, רוזן הסן-הומבורג, ממנו נולדו לה 13 ילדים:
* פרידריך השישי, רוזן הסן-הומבורג (1769–1829), התחתן עם אליזבת, נסיכת הממלכה המאוחדת
* לודוויג וילהלם, רוזן הסן-הומבורג (1770–1839), התחתן עם אוגוסטה, נסיכת נסאו-אוזינגן
* קרולינה, נסיכת הסן-הומבורג (1771–1854), התחתנה עם לודוויג פרידריך השני, נסיך שוורצבורג-רודולשטאדט
* לואיזה אולריקה, נסיכת הסן-הומבורג (1772–1854), התחתנה עם קרל גינטר, נסיך שוורצבורג-רודולשטאדט
* אמליה, נסיכת הסן-הומבורג (1774–1846), התחתנה עם פרידריך, נסיך הכתר של אנהלט-דסאו
* פאול, נסיך הסן-הומבורג (1775–1776)
* אוגוסטה, נסיכת הסן-הומבורג (1776–1871), התחתנה עם פרידריך לודוויג, נסיך הכתר של מקלנבורג-שוורין
* ויקטור, נסיך הסן-הומבורג (1778–1780)
* פיליפ, רוזן הסן-הומבורג (1779–1846), התחתן עם רוזלי אנטוני, רוזנת נאומבורג
* גוסטב, רוזן הסן-הומבורג (1781–1848), התחתן עם לואיזה, נסיכת אנהלט-דסאו
* פרדיננד, רוזן הסן-הומבורג (1783–1866)
* מריה אנה, נסיכת הסן-הומבורג (1785–1846), התחתנה עם וילהלם, נסיך פרוסיה
* לאופולד, נסיך הסן-הומבורג (1787–1813), נהרג בקרב ליצן

== אילן יוחסין ==

==קישורים חיצוניים==

* 

קטגוריה:בית הסן
קטגוריה:נסיכות גרמניות
קטגוריה:ילידות 1746
קטגוריה:נפטרות ב-1821
אשקופיים

אשקופיים (שם מדעי: Ambassidae) היא משפחת דגים מסדרת הדקראים המצויים במים מתוקים ובמי הים באסיה ובאיי האוקיינוס השקט והאוקיינוס ההודי.

אורכם של האשקופיים עד 25 ס"מ והם בעלי קשקשים כסופים ומעט שקופים. הראש והעיניים גדולות והפה קטן. הגב מעט מתעקל אצל חלקם והסנפיר הגבי גבוה. הם חיים בקרבה לקרקעית וניזונים משיריים.

דגים רבים ממשפחה זו הם דגי נוי מבוקשים.

==מיון==
*משפחה אשקופיים (Ambassidae)
**סוג Ambassis
**סוג ומין יחיד Chanda nama
**סוג ומין יחיד Denariusa australis
**סוג Gymnochanda
**סוג ומין יחיד Paradoxodacna piratica
**סוג Parambassis
**סוג ומין יחיד Pseudambassis roberti
**סוג Tetracentrum

==קישורים חיצוניים==

* 

קטגוריה:בעלי חיים שתוארו ב-1870
קטגוריה:טקסונים שתוארו בידי קרל בנימין קלונזינגר
קטגוריה:דמויי-דקר
אוקטבה (גנו)

אוקטבה (באנגלית: Octave) היא תוכנה המציעה פיתוח בשפת תכנות עילית, המיועדת בעיקר לאנליזה נומרית והיא שייכת לפרויקט גנו. אוקטבה מסייע בפתרון בעיות נומריות ליניאריות ולא-ליניאריות, וביצוע ניסויים וחקר נומרי אחר באמצעות שפה התואמת את MATLAB. ניתן להשתמש בה גם כשפה לעיבוד באצווה.
מכיוון שהיא חלק מפרויקט גנו, היא תוכנה חופשית תחת תנאי הרישיון הציבורי הכללי של גנו.

אוקטבה היא אחת החלופות החינמיות המרכזיות והפופולריות לתכנת Matlab, אחרות הן FreeMat ו-Scilab. Scilab, לעומת זאת, שמה פחות דגש (דו-כיווני) תחבירי לתאימות עם Matlab מאשר אוקטבה.

==קישורים חיצוניים==

* 

== הערות שוליים ==

קטגוריה:תוכנה חינמית
הנועזים

הנועזים (באנגלית: The Defiant Ones) הוא סרט פשע אמריקאי משנת 1958 בבימויו ובהפקתו של סטנלי קריימר עם טוני קרטיס וסידני פואטייה בתפקידים הראשיים.

הסרט מתאר בריחה של שני אסירים, לבן ושחור, הקשורים אחד לשני בשלשלת ברזל וחייבים לעזור אחד לשני כדי לשרוד למרות המתיחות הקשה ביניהם שרובה על רקע גזעי.

הסרט זכה בפרס אוסקר לצילום הטוב ביותר, שחור-לבן ופרס אוסקר לתסריט המקורי הטוב ביותר.

סידני פואטייה זכה בפרס דוב הכסף לשחקן הטוב ביותר בפסטיבל הסרטים הבינלאומי בברלין ובפרס באפט"א לשחקן הזר הטוב ביותר.

הסרט היה מועמד לפרס אוסקר לשחקן הטוב ביותר (טוני קרטיס וסידני פואטייה), פרס אוסקר לשחקן המשנה הטוב ביותר (תאודור ביקל), פרס אוסקר לשחקנית המשנה הטובה ביותר (קארה ויליאמס), פרס אוסקר לסרט הטוב ביותר ופרס אוסקר על הבימוי והעריכה.

==תקציר העלילה==
מכונית מסיעה אסירים בלילה בגשם שוטף. באחד העיקולים היא מחליקה ומתהפכת. רוב האסירים נפגעים והמחלצים מגלים ששני אסירים נעדרים וכנראה ברחו. הבורחים הם ג'ון ג'קסון (טוני קרטיס) ונח קולן (סידני פואטייה). הראשון לבן והשני שחור. הם קשורים זה לזה בשלשלת ברזל.

השריף המחוזי, מקס מילר (תיאודור ביקל), מוזעק למקום ומתחיל ארגן מבצע רדיפה בהשתתפות כלבי דם הוא בטוח שתוך זמן קצר יתפתח ריב בין שני הבורחים והם יהרגו זה את זה.

שני האסירים הבורחים ממשיכים במנוסתם תוך שהם עוברים נהר גועש ומסוכן ונחלצים מתוך בור טיט עמוק. כל פעם אחד עוזר ומציל את השני ובעת מנוחה הם מתחילים לריב ומכנים אחד את השני בשמות כמו "ג'וקר" ו"כושי".

לבסוף הם מגיעים לאתר של בית חרושת לטרפנטין. הם פורצים לחנות המכולת של העובדים במטרה לגנוב אוכל אך מקימים רעש והעובדים מגיעים ופותחים במרדף אחריהם. במפגש אתם נפצע אחד העובדים. הם נתפסים והעובדים הנרגזים מבקשים לבצע בהם לינץ' ולתלות אותם.

אחד התושבים, "ביג סאם" (לון צ'ייני), מתערב ומשכנע את האנשים להניח לשניים הוא לוקח אותם לביתו, קושר אותם לעמוד גב אל גב ואומר שהם יהיו שם עד שיוסגרו.

באמצע הלילה הוא מגיע אליהם ולהפתעתם הוא משחרר אותם. הם מבינים לפי הצלקות בידיו כי גם הוא היה פעם אסיר.

במהלך מנוסתם הם מגיעים לחווה בודדת ובה אישה (קארה ויליאמס) המגדלת לבד את בנה, בילי. היא נותנת להם אוכל ובילי מביא מכשירים המאפשרים לנתק את השלשלת הקושרת ביניהם. הם נחים בלילה והאישה נמשכת לג'ון.

בבוקר היא מציעה לג'ון להצטרף אליו בבריחה במכוניתה ולהיפרד מקולן אותו היא מדריכה ללכת דרך הביצות לעבר פסי הרכבת. לאחר שקולן עוזב היא מגלה לג'ון כי שקרה וכי הפנתה את קולן לביצות כדי שיטבע וימות שם ולא יסגיר אותם. ג'ון כועס עליה, הודף אותה ממנו ובורח לעזור לקולן. בילי יורה בו ופוצע אותו בכתף. ג'ון מגיע לקולן ובריצה הם מתקרבים לפסי הרכבת. הרכבת מגיעה, קולן עולה עליה בריצה אך ג'ון לא מספיק ואז קולן, במקום להמשיך בנסיעה, קופץ מהרכבת לעבר ג'ון ושניהם נופלים מחובקים ומחכים לרודפים. השריף מוצא את קולן שר שיר כאשר ג'ון בזרועותיו. הוא מחייך ומחזיר את אקדחו השלוף לנרתיק.

==קישורים חיצוניים==

* 
* [https://www.youtube.com/watch?v=fBrw8dmgarM קדימון לסרט הנועזים], באתר יוטיוב
* [http://www.tcm.com/tcmdb/title/22969/The-Defiant-Ones/ הנועזים], באתר TCM

קטגוריה:סרטי 1958
קטגוריה:סרטים באנגלית
קטגוריה:סרטי פשע אמריקאיים
קטגוריה:סרטים העוסקים בגזענות
קטגוריה:סרטי יונייטד ארטיסטס
קטגוריה:סרטי שחור-לבן אמריקאיים
קטגוריה:סרטי טוני קרטיס
סטודיבייקר אלקטריק

[[תומאס אדיסון ב- סטודיבייקר אלקטריק]]
סטוביקייר אלקטריק (באנגלית: Studebaker Electric) הייתה מכונית משפחתית בעלת הנעה חשמלית מוזנת מסוללות. יוצרה על ידי חברת Studebaker Brothers Manufacturing Company שמאוחר יותר הפכה לחברת "סטודיבייקר" האמריקאית. "סטודיבייקר אלקטריק" יוצרה בין השנים 1902–1912. יוצרו 1,841 יחידות.

סטודיביקר אלקטריק יוצרה במגוון סגנונות גוף. בשנת 1904 נוסד דגם 4 נוסעים.

סטודיבייקר התמחתה בבניית גוף ובהפצת מוצרים אך לא בבניית מנוע. כתוצאה מכך בשנת 1904 נוצרו מכוניות "סטודיבייקר - גרפורד".

==תצורות "סטודיבייקר אלקטריק"==
* סטודיבייקר אלקטריק קבריולה - 4 נוסעים
* סטודיבייקר אלקטריק קבריולה - 2 נוסעים
* סטודיבייקר אלקטריק - קופה
* סטודיבייקר אלקטריק - מיניבוס

מודעת פרסומת לסטודייביקר אלקטריק, 1903

== תמונות ==
<gallery>
1903stud2.jpg|מודעת פרסומת ל- "סטודיבייקר אלקטריק" (1903)
1905StudebakerElectricAd1.jpg|מודעת פרסומת ל- "סטודיבייקר אלקטריק" (1905)
Studebaker National Museum May 2014 068 (1907 Studebaker Electric Runabout).jpg| סטודיבייקר אלקטריק, שנת 1907
Flickr - USCapitol - Senate Studebaker Car.jpg| סטודיבייקר אלקטריק (רכב שרות של הסנאט)
Studebus.jpg| סטודיבייקר אלקטריק - אוטובוס
</gallery>

==ראו גם==

==קישורים חיצוניים==

* [https://www.youtube.com/watch?v=lIC4TthxWmA סטודיבייקר אלקטריק] (2:08 דקות), יו-טיוב

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:מיניבוסים
קטגוריה:דגמי מכוניות שהושקו ב-1902
אלקטריק
קטגוריה:רכב חשמלי מונע מצבר
קטגוריה:מכוניות אמריקאיות
הילד הרע

היֶלֶד הרַע הוא שיר ילדים מאת לאה גולדברג שהתפרסם בשנת 1959.

== מבנה השיר ותכניו ==
השיר בנוי מחמישה בתים ומשולב בחריזה (בעיקר באמצעות מילים המסתיימות בצליל רָx).

מסופר בו על גד, ילד האומר על עצמו שהוא משתדל להיות מנומס ונעים, אך "לפתע נכנס בי הילד הרע" וגורם לו להתנהג בצורה אלימה ומעליבה. המסר של השיר מדבר על הרצון להתגבר על "הילד הרע [...] תמיד הוא נכנס בי בלי שום אזהרה".

==חיבור השיר==
ההשראה לחיבור השיר הייתה גד צ'רני, בנם הפעוט של זוג חבריה של גולדברג, ט. כרמי (כרמי טשרני) ושושנה היימן. כך סיפר ט. כרמי שלושה עשורים מאוחר יותר:
:גדי היה אז בן שלוש [...] לאה גולדברג שהייתה חברה שלנו הייתה קוראת לו "החתן שלי" ולנו הייתה קוראת "החותנים שלי", והיא גם כתבה לו שירי ילדים, למשל השיר "הילד הרע". יש שם בית – "שיחקתי אתמול בחצר עם יוכבד / נתתי לה אוטו שלי ורכבת / ... ואינני יודע איך זה קרה / לפתע נכנס בי הילד הרע, / דחפתי אותה והיא נפלה // ... וסבתא שלה יצאה ואמרה: / אל תבכי, את יודעת שגד ילד רע! / אז אמרתי לה: 'חמורה!'" וכו' וכו'. אז גד שם הוא גדי והסיפור היה שפעם אחת היא באה לבקר את גדי ומעל המיטה שלו היה חור בקיר. הוא כמובן נבר ונבר בקיר עד שנהיה חור, אבל כששאלתי אותו איך זה קרה אז הוא אמר: "זה לא אני, זה ילד אחר", וזאת, היא אמרה, הייתה ההשראה שלה.

==פרסום==
השיר התפרסם לראשונה ב-1959 בספרה של גולדברג "צריף קטן", עם איור אחד מאת אריה נבון.

בשנת 2005 פורסם השיר בספר הילד הרע, עם איוריו של דני קרמן, בהוצאת הקיבוץ המאוחד.

==הקלטות==
קריאה אמנותית:
* טמירה ירדני / "שירי לאה גולדברג לילדים" (הד ארצי, 1970)
* "דירה להשכיר" / משתתפים: מיקי קם, חנה לסלאו, ראובן שפר, חיים יבין, חנה בן-ארי (סי בי אס, 1977)

==לחן==
השיר הולחן על ידי טל פדר.

==ראו גם==
* "יהושע הפרוע" מאת היינריך הופמן (1845)
* "מקס ומוריץ" מאת וילהלם בוש (1865)

== קישורים חיצוניים ==

* [https://www.pjisrael.org/book/הילד-הרע הילד הרע] באתר ספריית פיג'מה
* [http://cms.education.gov.il/NR/rdonlyres/B0889C53-2DF6-4E9C-B12F-65A70F658902/155512/resource9994.doc ניתוח השיר ומדריך למורה], מתוך: "מחרוזת", פרקי ספרות, מדריך למורה, חלק ב', תשל"ז
* כרמית ספיר-ויץ, [http://www.bac.org.il/literature-and-poetry/article/hayld-hazha-hava-any הילד הזה הוא אני], באתר בית אבי חי
* דני קרמן, [https://dannykerman.com/2020/02/25/goldberg_children_books לאה גולדברג, וכמה הרהורים על מה שמכונה ספרות ילדים], בבלוג של דני קרמן, 25 בפברואר 2020

==הערות שוליים ==

קטגוריה:שירי 1959
קטגוריה:שירים בעברית
קטגוריה:שירים שנכתבו על ידי לאה גולדברג
קטגוריה:שירי ילדים
מחיר מטרה

מחיר מטרה היא תוכנית לדיור מוזל עליה הוחלט בממשלת ישראל בשנת 2014, במטרה להתמודד עם משבר הדיור בישראל.

כחלק מהמאמצים להוזיל את מחירי הדיור, שעלו בעשרות אחוזים בשנים שקדמו להחלטה, החליטה ממשלת ישראל להשיק את תוכנית מחיר מטרה, במסגרתה יוצעו דירות לזכאים בהנחה של 20% ממחיר השוק. במסגרת התוכנית שקודמה על ידי שר השיכון דאז אורי אריאל, המדינה תציע קרקעות לקבלנים שיבנו עליהן דירות, כאשר המדינה תקבע מראש את מחיר הדירות, והקבלנים שייבחרו יחויבו למכור 80% מהדירות לזכאים, בהנחה של 20% ממחיר השוק. אוכלוסיית הזכאים כוללת חסרי דירות - רווקים מעל גיל 35 או משפחות שלא החזיקו בבעלותם דירה במהלך 10 השנים האחרונות. בנוסף, כוללת אוכלוסיית הזכאים גם משפרי דיור - מי שהחזיקו בבעלותם יותר מדירה אחת במשך 10 השנים האחרונות. על אף התנגדות משרד האוצר לתוכנית, היא התקבלה ויצאה לפועל.

על מנת לקבל את הזכות לרכוש דירה בפרויקט מחיר מטרה, על המועמדים להרשם להגרלה הנערכת על ידי משרד הבינוי והשיכון. על רוכשי הדירה יאסר למכור אותה במשך 5 שנים מרגע הכניסה לדירה.

בשנת 2015, החליט שר האוצר משה כחלון שכל שיווקי קרקעות המדינה ייערכו במסגרת תוכנית מחיר למשתכן, ובכך הופסק המשך שיווק הקרקעות במסגרת מחיר מטרה. עד להפסקתה, הוצעו במסגרת מחיר מטרה קרקעות לקבלנים במודיעין ובראש העין בלבד, שעבורן נכון לחודש ספטמבר 2017 נערכו הגרלות ל-952 דירות בראש העין ו-69 במודיעין, וטרם נערכו הגרלות ל-455 דירות במודיעין.

בנובמבר 2017 קיבלו הדיירים הראשונים במסגרת התוכנית את דירתם בראש העין.

התוכנית צפויה לחזור לצאת בפועל בנובמבר 2021.

==ביקורת על התוכנית==
על התוכנית נמתחה ביקורת קשה מפי כלכלנים, שמאים וקבלנים כי מדובר בתוכנית שתסב את התוצאה ההפוכה ממה שהיא מתיימרת להשיג. מנגנון ההגרלה שרירותי לפי קריטריונים, המגרילים לרוב זוכים בערים בהן הן אינם מעוניינים לגור, יצירת ריכוזיות, פגיעה בתחרות, יצירת עיוות בהיצע וביקוש, פגיעה בשוק השכירות, הן עיקר הביקורות על התוכנית.

==ראו גם==
*מע"מ אפס
*מחיר למשתכן

==קישורים חיצוניים==
* 
* 
* 
* 
* 
* 

==הערות שוליים==

קטגוריה:ישראל: תכנון ובנייה
קטגוריה:ישראל: דיור
קטגוריה:מצוקת הדיור בישראל
סטודיבייקר לנד קרוזר

סטודיבייקר לנד קרוזר, שנת 1953 
לוגו סטודיבייקר לנד קרוזר, שנת 1953 - על מכסה תא המטען 
סטודיבייקר לנד קרוזר (באנגלית: Studebaker Land Cruiser) היא מכונית משפחתית אשר יוצרה על ידי יצרנית כלי הרכב האמריקאית, "סטודיבייקר" בין השנים 1934–1954.

הדגם הוצג לראשונה בשנת 1933 במרכז הקונגרסים של שיקגו, אך השיווק החל בשנת 1934.

לאחר מלחמת העולם השנייה עבר דגם ה-"סטודיבייקר לנד קרוזר" מתיחת פנים יסודית: המרכב, המארז והמנוע שונו לחלוטין, לדגם מודרני.

בדגמי "סטודיבייקר לנד קרוזר" 1947 נוספו שעון אנלוגי ושטיחים קדמיים ואחוריים.

==סדרות "סטודיבייקר לנדרובר"==
* (1934-1942)
* (1947-1957)

==מחירי דגם "סטודיבייקר לנדרובר"==
* 1,510 דולר (1934)
* 2,265 דולר (1948)
* 2,329 דולר (1949)
* 2,187 דולר (1950)
* 2,316 דולר (1953)

== תמונות ==
<gallery>
קובץ:1953 Studebaker Land Cruiser (25428962531).jpg| סטודיבייקר לנד קרוזר
קובץ:1953 Studebaker Land Cruiser (24894957723).jpg| סטודיבייקר לנד קרוזר
קובץ:StudebakerJohnMarcumNASCARracecar.jpg| סטודיבייקר לנד קרוזר (דגם 1948-1949)
</gallery>

==ראו גם==

==קישורים חיצוניים==

* [https://www.youtube.com/watch?v=OI1ktpL6sRY סטודיבייקר לנד קרוזר] (3:34 דקות), יו-טיוב
==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-1933
לנד קרוזר
קטגוריה:מכוניות אמריקאיות
סטודיבייקר Light Four

סטוביקייר Light Four (באנגלית: Studebaker Light Four) היא מכונית משפחתית, 4 דלתות, אשר יוצרה על ידי יצרנית כלי הרכב האמריקאית, "סטודיבייקר" בין השנים 1918–1919. בנוסף, הדגם יוצר גם בתצורת קבריולה.

==תצורות "סטוביקייר Light Four"==
* סדאן
* קבריולה

סטודייביקר Light Four

== תמונות ==
<gallery>
Clinton Fall Festival Car Show 2012 (8036768924).jpg| סטודיבייקר Light Four
Clinton Fall Festival Car Show 2012 (8036750479).jpg| סטודיבייקר Light Four
</gallery>

==ראו גם==

==לקריאה נוספת==
* [http://www.carfolio.com/specifications/models/car/?car=203819 סטודיבייקר Light Four ] ( 1919 Studebaker SH Light Four Touring specifications)
==קישורים חיצוניים==

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1918
Light Four
קטגוריה:מכוניות אמריקאיות
המלחמה על השלום (סרט, 1968)

המלחמה על השלום הוא סרט תיעודי ישראלי, שנעשה בעקבות מלחמת ששת הימים ובהשפעת תחושת האופוריה שהשרה ניצחונה של ישראל במלחמה. מתאפיין בעמדה אנטי-מלחמתית, ולכן קיבל ביקורת.

==שחקנים==
{| class="wikitable"
|-
! שחקן !! תפקיד
|-
| ז'ו דסאן|| -
|-
| קלוד דופין || -
|}

==קישורים חיצוניים==

* 
* רנטה אדלר, [http://www.nytimes.com/movie/review?res=9402E0DC1539E63ABC4A52DFB0668383679EDE Screen: After the End of Six-Day War:' Survival 1967' Offers 'Paean to Israel'], באתר הניו יורק טיימס, 12 ביוני 1968
* [http://www.bfi.org.uk/films-tv-people/4ce2b7754e4c8 על הסרט], באתר BFI
* [http://www.tcm.com/tcmdb/title/498517/Survival-1967/ על הסרט], באתר TCM

קטגוריה:סרטי 1968
קטגוריה:צה"ל בקולנוע
קטגוריה:סרטי מלחמה ישראליים
קטגוריה:סרטי מלחמת ששת הימים
קטגוריה:סרטים תיעודיים העוסקים בסכסוך הישראלי-ערבי
קטגוריה:סרטים ישראליים משנת 1968
סטודיבייקר קומנדר

סטודיבייקר קומנדר, (באנגלית: Studebaker Commander) היא מכונית משפחתית, 4 דלתות, אשר יוצרה על ידי יצרנית כלי הרכב האמריקאית, "סטודיבייקר" בין השנים 1927–1966. בנוסף, הדגם יוצר גם בתצורת קבריולה.

הדגם עבר מתיחות פנים יסודיות במרכב, במארז ובמנוע על כל המרכיבים הטכניים מספר פעמים. כתוצאה ממתיחות הפנים הדגם שונה לחלוטין בתכונותיו, כל מספר שנים. 
בישראל, הורכב בין השנים 1961-1967 דגם זהה לדגם ה-"סטודיבייקר קומנדר", אשר היה קרוי לארק. 

פירוש המילה "Commander" בעברית הוא "מפקד".

==תצורות "סטודיבייקר קומנדר"==
* סדאן - 4 דלתות
* קופה - 2 דלתות
* קבריולה - 2 דלתות

סטודייביקר קומנדר שנת 1934 
סטודייביקר קומנדר שנת 1935 
סטודייביקר קומנדר שנת 1954 
סטודייביקר קומנדר שנת 1964 (דגם זהה הורכב במדינת ישראל, והיה קרוי [[לארק)]] 
סטודייביקר קומנדר שנת 1964 (דגם זהה הורכב במדינת ישראל, והיה קרוי [[לארק)]]

==גרסאות "סטודיבייקר קומנדר"==
* Commander Model i.d
* GB 1928
* GH 
* GJ
* 7A
* 8A
* 9A

== תמונות ==
<gallery>
קובץ:Studebaker National Museum May 2014 033 (1928 Studebaker Commander Roadster).jpg | סטודיבייקר קומנדר, קבריולט, שנת 1928
קובץ:1929 Studebaker Commander - red black - eng (4637923010).jpg|מנוע סטודיבייקר קומנדר, שנת 1929
קובץ:1929 Studebaker Commander - black brown - rvr (4637312123).jpg| סטודיבייקר קומנדר, שנת 1929
קובץ:Studebaker National Museum May 2014 036 (1935 Studebaker Commander Land Cruiser).jpg| סטודיבייקר קומנדר, שנת 1935
קובץ:1938 Studebaker Commander (3456459090).jpg|סטודיבייקר קומנדר, שנת 1938
קובץ:1940 Studebaker Commander Coupe (4813317179).jpg|סטודיבייקר קומנדר, קופה, שנת 1940
קובץ:1942 Studebaker Commander Custom Cruising Sedan - black - rvl (4637673066).jpg|סטודיבייקר קומנדר, שנת 1942
קובץ:1947 Studebaker Commander business coupe side crop.jpg|סטודיבייקר קומנדר, קופה, שנת 1947
קובץ:1950 Studebaker Commander cnv - green - rvl3 (4978994937).jpg|סטודיבייקר קומנדר, קבריולט, שנת 1950
קובץ:1952 Studerbaker Commander State (2611034365).jpg|סטודיבייקר קומנדר, שנת 1952 - מבט לתא הנהג
קובץ:1952 Studebaker Commander (19861701824).jpg|סטודיבייקר קומנדר, קופה שנת 1952
קובץ:1952 Studebaker Commander coupe (6712981355).jpg|סטודיבייקר קומנדר, קופה שנת 1952
קובץ:1952 Studerbaker Commander State (2676356015).jpg|סטודיבייקר קומנדר קבריולט, שנת 1952
קובץ:Studebaker-commander-starliner-1953.jpg|סטודיבייקר קומנדר, שנת 1953
קובץ:1954 Studebaker Commander (5498703368).jpg|סטודיבייקר קומנדר, שנת 1954
קובץ:Studebaker Commander 1955 RSideFront TICO 13March2010 (14598882352).jpg|סטודיבייקר קומנדר, שנת 1955
קובץ:1955 Studebaker Commander sedan (5409485369).jpg| מנוע סטודיבייקר קומנדר, שנת 1955
קובץ:Studebaker Commander (8458211903).jpg|סטודיבייקר קומנדר, סטיישן
קובץ:Studebaker (8203754439).jpg|סטודיבייקר קומנדר (במדינת ישראל הדגם היה קרוי לארק)
קובץ:1964 Studebaker Commander 4dr front.jpg|סטודיבייקר קומנדר 1964 (במדינת ישראל הדגם היה קרוי לארק)
</gallery>

==קישורים חיצוניים==

* [https://www.youtube.com/watch?v=07r14R-8CKo סטודיבייקר קומנדר, שנת 1953, מנוע 8 צילינדר] (4:44 דקות), יו-טיוב

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1927
קומנדר
קטגוריה:מכוניות אמריקאיות
אלימלך נייפלד

אלימלך נייפלד (1897 - 1956) ממייסדי צעירי המזרחי והפועל המזרחי, חבר הנשיאות של הוועד הפועל הציוני.

נייפלד נולד בנובידבור מזובייצקי לרב העיר ראובן יהודה נייפלד, שהיה ממיסדי אגודת הרבנים בפולין. הוא למד תורה אצל אביו ואחר כך בישיבה של האדמו"ר מראדזימין. הוא השלים לימודים כלליים ולמד באלטונה ובברלין. הוא הקים תנועה להפצת חינוך דתי ציוני בשם תבונה. בסוף 1919 הצטרף לתנועת צעירי מזרחי שהפכה אז לתנועה ארצית בפולין. הוא נבחר להנהלת התנועה ונשלח מטעמה להנהלת הקרן הקיימת ולקונגרס הציוני ה-13. בתחילת 1924 החליף את קלמן אליעזר פרנקל, שעלה לארץ ישראל, כמנהל המשרד של צעירי מזרחי. במקביל הוא היה יד ימינו של הרב יצחק ניסנבוים ושימש לצדו כדרשן במרכז סיני בוורשה. בשנת 1934 עלה לארץ ישראל ומונה למנהלת מחלקת הדת של המרכז העולמי של המזרחי. בתוך תנועת הפועל המזרחי הוא היה מראשי הסיעה המרכזית, "תורה ועבודה", בראשות משה שפירא.

הוא נפטר אחרי מחלה קשה בשנת 1956 ונקבר בבית הקברות סנהדריה.

על שמו ניטעה חורשה בפרוזדור ירושלים.

==קישורים חיצוניים==
*
==הערות שוליים==

קטגוריה:פעילי תנועת המזרחי
קטגוריה:ישראלים ילידי פולין
קטגוריה:אישים שהשתתפו בוועידות הקונגרס הציוני העולמי
קטגוריה:אנשי העלייה החמישית
קטגוריה:ישראלים שנולדו ב-1897
קטגוריה:ישראלים שנפטרו ב-1956
ארדנגו סופיצ'י

ארדנגו סופיצ'י (באיטלקית: Ardengo Soffici; 7 באפריל 1879 – 12 באוגוסט 1964) היה צייר, משורר וסופר איטלקי.

== ביוגרפיה ==
סופיצ'י נולד בריניינו סול'ארנו הסמוכה לפירנצה.

לאחר שלמד באקדמיה לאמנויות בפירנצה, עבר בשנת 1900 לפריז, שם נעשה מיודד עם פיקאסו, בראק, דרן, גריס ואפולינר. ימי שהותו של סופיצ'י בבירת צרפת הטביעו את חותמם בשירתו: בשיריו שזורים משפטים בצרפתית ושמות עיתונים פריזאיים.

ב-1907 שב לאיטליה והשתקע בפוג'ו א קאיאנו שבמחוז טוסקנה. סופיצ'י מילא תפקיד חשוב בהפצת התרבות הצרפתית באיטליה כשפרסם בעיתון La Voce מאמרים על אמנות מודרנית, למשל על הקוביזם ושירת רמבו.

לאחר ביקור בתערוכה פוטוריסטית במילאנו, פרסם סופיצ'י ביקורת חריפה ב-La Voce. פגועים מדברי הביקורת, עלו האמנים הפוטוריסטים מארינטי, בוצ'וני וקרה על רכבת לפירנצה ותקפו את סופיצ'י וחבריו לעיתון בבית קפה בעיר. בשנת 1912 הצהיר במאמרו על תנועת הפוטוריזם שלמרות מגרעותיה הריהי תנועה חדשנית.

בשנת 1913 ייסד יחד עם ג'ובאני פאפיני את כתב העת השבועי Lacerba שהתמקד באמנות והיה מזוהה עם הפוטוריזם. ציוריו מהעת ההיא נטו מן הקוביזם אל הפוטוריזם.

מאוחר יותר פרשה קבוצת Lacerba מן הפוטוריזם בעקבות חילוקי דעות אמנותיים עם הזרם הראשי ממילאנו. סופיצ'י ניסה לעבד דוקטרינה פוטוריסטית עצמאית משלו.

אחרי ששירת במלחמת העולם הראשונה נשא סופיצ'י לאישה את מריה סדירגוטי. לזוג נולדו שלושה ילדים. בשנים שלאחר המלחמה, ובעקבות גילוים המחודש של נופי טוסקנה, דחה את האוונגארד ושינה את סגנונו. ציוריו הפכו נטורליסטיים והתמקדו בנוף.

ב-1925, כשמוסוליני בשלטון, חתם סופיצ'י על מניפסט האינטלקטואלים הפשיסטים וב-1938 תמך בחוקי הגזע באיטליה. בתום מלחמת העולם השנייה ישב בשבי הבריטי כאסיר מלחמה למספר חודשים, ומצבו הבריאותי התדרדר. יחד עם אמנים אחרים שהואשמו בתמיכה בפשיזם, צייר וכתב מחזות במחנה המעצר. כששוחרר מחוסר ראיות שב לביתו בפוג'ו א קאיאנו, שם חי עד מותו.

ארדנגו סופיצ'י מת ב-12 באוגוסט 1964.

== לקריאה נוספת ==
* אריאל רטהאוז, פוטוריסטים וחדשנים אחרים - מבחר שירה איטלקית, המכון האיטלקי לתרבות, הוצאת כרמל, 1991.

==קישורים חיצוניים==

קטגוריה:משוררים איטלקים
קטגוריה:סופרים איטלקים
קטגוריה:ציירים איטלקים במאה ה-19
קטגוריה:ציירים איטלקים במאה ה-20
קטגוריה:איטלקים שנולדו ב-1879
קטגוריה:איטלקים שנפטרו ב-1964